《游飞来寺》
元代·梁士楚

旅次维舟傍翠岑，穷幽策杖赋登临。烟笼古木元关寂，风扫残红野径深。

客过柴扉云满袖，僧敲禅磬月归林。洞门几许猿声咽，散入蒲团杂梵音。

作者简介：广东番禺人，字思立。嘉靖三十一年举于乡。入仕，授诏安县令。屡破倭寇，迁贵州参议。居官谨慎，御下有恩。有《木湾集》、《沿海要害图说》。